Baby, It’s Cold Outside

«Baby It's Cold Outside» er en amerikansk popstandard med melodi og tekst av Frank Loesser. I USA blir den mest fremført i måneden desember og blir ofte spilt sammen med julesanger, selv om teksten ikke refererer til julen.

 Bakgrunn 
Loesser skrev denne duetten i 1944 og den ble første gang fremført av Loesser og hans hustru, Lynn Garland, på en husvarmingsfest i Navarro Hotel. Garland betraktet den som «deres sang» og ble rasende da han solgte den til MGM. Loesser, Susan (1993): A Most Remarkable Fella. Frank Loesser and the Guys and Dolls in His Life. A Portrait by His Daughter. Side 79-81 ISBN 1-55611-364-1

 Teksten 
Kvinnestemmen i sangen kalles «Musen» og mannsstemmen kalles «Ulven».

Teksten består av mannens forsøk på å overbevise kvinnen om å bli hos ham på slutten av daten. Hennes ubesluttsomme protester avslører at selv om hun føler seg nødsaget til å gå hjem, er hun fristet til å bli, delvis fordi, som tittelen antyder: «Det er kaldt ute» («It's Cold Outside»).

 Tempo 
I minst én publisert versjon er sangens tempo oppgitt som «fantana», en humoristisk referanse til komponistens navn.

 Neptuns datter 
I 1948, etter å ha fremført «Baby, It's Cold Outside» uformelt på forskjellige fester, solgte Loesser rettighetene til Metro-Goldwyn-Mayer, som inkluderte den i filmen Neptuns datter (1949, Neptune's Daughter).

Filmen inneholder to fremføringer av sangen: én av Ricardo Montalban og Esther Williams, den andre av Red Skelton og Betty Garrett.

Disse fremføringene gav Loesser en Oscar for beste sang.

 Innspillinger fra 1949 
 Innspillingen med Dinah Shore og Buddy Clark ble gjort 17. mars og utgitt av Columbia Records med katalognummer 38463
 Innspillingen med Margaret Whiting og Johnny Mercer ble gjort 18. mars og utgitt av Capitol Records med katalognummer 517, i dag er dette den vanligst hørte versjonen av sangen
 Innspillingen med Don Cornell og Laura Leslie med The Sammy Kaye Orchestra ble gjort 12. april og utgitt av RCA Victor Records med katalognummer 20-3446
 Innspillingen med Ella Fitzgerald og Louis Jordan ble gjort 28. april og utgitt av Decca Records med katalognummer 24644
 Det ble også foretatt innspillinger i 1949 som ikke lå på listene
 av Esther Williams og Ricardo Montalban 7. april, utgitt av MGM Records med katalognummer 30197
 av Pearl Bailey og Hot Lips Page 23. juni,  utgitt av Harmony Records med katalognummer 1049
 av Louis Armstrong og Velma Middleton

Andre versjoner
 1958: Mae West og Rock Hudson fremførte sangen sammen under Oscar-utdelingen
 1959: Dean Martin
 1962: Ray Charles og Betty Carter
 1964: Ann-Margret og Al Hirt spilte inn sangen og ga den ut på albumet Beauty and the Beard
 1987: Ray Charles og Dionne Warwick sang den under Grammy Award-utdelingen
 2002: Ann-Margret og Brian Setzer spilte inn sangen og ga den ut på albumet Boogie Woogie Christmas
 2004: Rod Stewart og Dolly Parton

 Nordnorsk versjon 
«Se for et vær det e'» er Terje Nilsens nordnorske oversettelse av sangen. På CD-platen Kanskje''Utgitt på Nord-Norsk Plateselskap NNPCD 0997 fra 1990 synger han den i duett med Eva Trones.musikkonline - MIC

 Listeplasseringer 
 Artist Liste Høyeste  plassering Uker på listen Dato for listeplassering Dinah Shore og Buddy Clark  Billboard Best Sellers In Stores-listen Whitburn, Joe (1973): Top Pop Records 1940-1955. Record Research             #4196. mai 1949 Margaret Whiting og Johnny Mercer  Billboard Best Sellers In Stores-listen#4196. mai 1949 Don Cornell og Laura Leslie  Billboard Best Sellers In Stores-listen#131124. juni 1949 Ella Fitzgerald og Louis Jordan  Billboard Bedst Sellers In Stores-listen#17717. juni 1949 Ray Charles og Betty Carter  Billboard Hot 100-listen#911962 Martina McBride (overdubbet duett med Dean Martin)  Billboard Hot Country Songs-listen#362006 Lady Antebellum  Billboard Bubbling Under Hot 100-listen#32008 Willie Nelson og Norah Jones  Billboard Hot Country Songs-listen#552010

 Referanser 

Kategori:Sanger fra USA
Kategori:Sanger fra 1944
Kategori:Oscar-vinnere (sang)